Baefeso 6 | Beibele Inthaneteng | Phetolelo ya Lefase le Lefsa
Genesi Ekisodo Lefitiko Numeri Doiteronomio Joshua Baahlodi Ruthe 1 Samuele 2 Samuele 1 Dikgoši 2 Dikgoši 1 Dikoronika 2 Dikoronika Esera Nehemia Esitere Jobo Psalme Diema Mmoledi Sefela sa Difela Jesaya Jeremia Dillo tša Jeremia Hesekiele Daniele Hosea Joele Amosi Obadia Jona Mika Nahume Habakuku Tsefanya Hagai Sakaria Maleaki Mateo Mareka Luka Johane Ditiro Baroma 1 Bakorinthe 2 Bakorinthe Bagalatia Baefeso Bafilipi Bakolose 1 Bathesalonika 2 Bathesalonika 1 Timotheo 2 Timotheo Tito Filemone Baheberu Jakobo 1 Petro 2 Petro 1 Johane 2 Johane 3 Johane Juda Kutollo 1 2 3 4 5 6
6 Bana, kwang batswadi+ ba lena ka go dumelelana+ le thato ya Modimo gobane se se lokile.+ 2 “Godiša tatago le mmago”;+ e lego taelo ya pele yeo e nago le kholofetšo yeo e rego:+ 3 “E le gore dilo di go sepelele gabotse le gore o phele galelele lefaseng.”+ 4 Lena botate, le se ke la befediša bana ba lena,+ eupša tšwelang pele le ba godiša+ ka tayo+ le temošo+ ya Jehofa. 5 Lena bahlanka, kwang bao e lego beng ba lena bathong,+ ka go boifa le go thothomela+ ka potego ya dipelo tša lena, go etša ge le ekwa Kriste, 6 e sego feela ge le bonwa e le gore le kgahliše batho,+ eupša le le bahlanka ba Kriste, le dira thato ya Modimo ka moya ka moka.+ 7 Hlankelang ka moya o mobotse, go etša ge eka le hlankela Jehofa,+ e sego batho, 8 gobane le tseba gore botse le ge e le bofe bjo yo mongwe le yo mongwe a bo dirago o tla bušetšwa ke Jehofa,+ go sa šetšwe gore ke mohlanka goba o lokologile.+ 9 Le lena beng ba bona, tšwelang pele le ba swara ka tsela e swanago, le tlogela go tšhošetša,+ gobane le a tseba gore Mong wa bona gotee le wa lena+ o magodimong gomme ga a bebe sefahlego.+ 10 Sa mafelelo, tšwelang pele le hwetša matla+ Moreneng le bonatleng+ bja matla a gagwe. 11 Aparang ditlhamo tše di feletšego+ tše di tšwago go Modimo gore le kgone go lwantšha ditiro tša bohwirihwiri+ tša Diabolo le tiile; 12 gobane ga re lwe+ le madi le nama, eupša re lwa le mebušo+ le balaodi,+ le babuši ba lefase+ ba leswiswi le gotee le madira a kgopo a moya+ legodimong. 13 Ka baka leo, tšeang ditlhamo tše di feletšego tše di tšwago go Modimo,+ gore le kgone go ikemela letšatšing le lebe gomme ka morago ga ge le dirile dilo tše ka moka, le eme le tiile.+ 14 Ka baka leo, emang le tiile, matheka a lena a tlemilwe+ ka therešo+ go etša ka lepanta, le apere sephemelasefega sa toko,+ 15 gomme dinao+ tša lena di hlamilwe ka go itokišetša go bolela ditaba tše dibotse tša khutšo.+ 16 Maemong ka moka, tšeang kotse e kgolo ya tumelo,+ yeo ka yona le tla kgonago go tima mesebe ka moka e tukago ya yo kgopo.+ 17 Gape amogelang kefa+ ya phološo le tšhoša+ ya moya,+ ke gore, lentšu la Modimo,+ 18 mola ka mohuta o mongwe le o mongwe wa thapelo+ le topo le tšwela pele thapelong mabakeng ohle ka moya.+ Gore le fihlelele seo, le dule le phafogile ka mehla le lopela bakgethwa bohle, 19 gotee le nna, gore ge ke ahlamiša molomo+ ke kgone go bolela ka bolokologi+ ge ke tsebatša sephiri se sekgethwa sa ditaba tše dibotse,+ 20 tšeo ke lego motseta+ wa tšona yo a tlemilwego ka diketane; le nthapelele gore ke bolele ka tšona ka sebete kamoo ke swanetšego go bolela ka gona.+ 21 Bjale e le gore gape le tsebe ka ditaba tša ka le gore ke swere bjang, Tigiko+ ngwanabo rena yo a rategago e bile e le modiredi yo a botegago Moreneng, o tla le tsebiša tšohle.+ 22 Ke mo romela go lena ka wona morero wo gore le tsebe kamoo re phelago ka gona le gore a homotše dipelo tša lena.+ 23 Eka bana babo rena ba ka ba le khutšo le lerato gotee le tumelo tše di tšwago go Modimo Tate le Morena Jesu Kriste. 24 Eka botho bjo bogolo bja Modimo+ bo ka ba le bohle bao ba ratago Morena wa rena Jesu Kriste ka lerato la kgonthe.